b"\n_START_ARTICLE_\nPWP\n_START_PARAGRAPH_\nPWP on suomalainen demoskene-ryhm\xc3\xa4, joka perustettiin vuonna 1994. Se tunnettiin aiemmin parhaiten PC-koneille tehdyist\xc3\xa4 humoristisista tekstitilademoistaan, mutta nykyisin se on paremmin tunnettu yhten\xc3\xa4 johtavista Commodore VIC-20 -demoryhmist\xc3\xa4. PWP on lyhenne sanoista Pers' Wastaiset Produktiot._NEWLINE_Tunnetuimpia PWP:n VIC-20-tuotoksia ovat Robotic Warrior ja Robotic Liberation. Robotic Warrior on my\xc3\xb6s t\xc3\xa4h\xc3\xa4n menness\xc3\xa4 ainoa 8-bittiselle koneelle tehty tuotos, joka on saanut nimityksen Scene.org awardeissa (Paras 4K-intro vuonna 2003). VIC-20 -demoista Impossiblator 2 ja Robotic Liberation ovat voittaneet Assembly-tapahtuman vanhoille laitteille tarkoitetun oldskool-demokilpailun._NEWLINE_PWP:n alkuaikojen tuotannossa esiintyi usein varhaisteini-ik\xc3\xa4ist\xc3\xa4 tietokoneen k\xc3\xa4ytt\xc3\xa4j\xc3\xa4\xc3\xa4 (lameria) esitt\xc3\xa4v\xc3\xa4 hahmo nimelt\xc3\xa4 Pelu Petteri Lamuranta eli Pelulamu. Pelulamulle tehtiin vuonna 1998 my\xc3\xb6s kotisivut , ja verkkotunnus pelulamu.net toimii nykyisin my\xc3\xb6s muiden humorististen tempausten (mm. Is\xc3\xa4n Maan Puollustajat) tukipaikkana."